ഐജി ലക്ഷ്മണ് ശബരിമല ദര്ശനത്തിനും വ്യാപകമായി പണം വാങ്ങിയെന്ന് ആരോപണം തിരുവനന്തപുരം: മോന്സന് കേസില് സസ്പെന്ഷനിലായ ഐജി ലക്ഷ്മണനെതിരെ കൂടുതല് ആരോപണങ്ങള് പുറത്ത്. ശബരിമല ദര്ശനത്തിനായി ലക്ഷ്മണ് ഭക്തരില് നിന്നും വ്യാപകമായി പണം വാങ്ങിയെന്ന വിവരമാണ് ഇപ്പോള് പുറത്ത് വന്നിരിക്കുന്നത്. ഇതിനായി ഹൈദരാബാദില് ഓഫീസ് തുറന്നുവെന്ന് സ്പെഷ്യല് ബ്രാഞ്ച് കണ്ടെത്തിയിട്ടും ഐജിക്കെതിരെ നടപടി എടുക്കാതെ പരാതി ഒതുക്കി. ഒന്നാം പിണറായി സര്ക്കാരിന്റെ ശബരിമല തീര്ത്ഥാടന കാലത്താണ് ദര്ശനത്തിനായി പണം വാങ്ങുന്ന കാര്യം ഉന്നത ഉദ്യോഗസ്ഥര് അറിയുന്നത്. ഐജി ലക്ഷമണയുടെ അതിഥികളായി നിരവധിപ്പേര് ഓരോ ദിവസവും ശബരിമല ദര്ശനത്തിനെത്തിയതോടെയാണ് സംശയം തുടങ്ങിയത്. ശബരിമലയിലുള്ള സ്പെഷ്യല് ഓഫീസര്മാര് ഇക്കാര്യം ഉന്നത ഉദ്യോഗസ്ഥരെ വിവമറിയിച്ചു. സ്പെഷ്യല് ബ്രാഞ്ചും അന്വേഷിച്ചു. 10,000 രൂപ മുതല് ഒരാളില് നിന്നും വാങ്ങിയെന്ന വിവരവും ലഭിച്ചു. അന്നത്തെ ആഭ്യന്തര സെക്രട്ടറി ഇക്കാര്യത്തില് അന്വേഷണം നടത്താന് മുന് പൊലീസ് മേധാവി ബെഹ്റയോട് ആവശ്യപ്പെടുകയും ചെയ്തു. പക്ഷെ കാര്യമായി അന്വേഷമൊന്നും നടക്കാതെ സംഭവം ഒതുക്കിയെന്നാണ് പുറത്തുവരുന്ന റിപ്പോര്ട്ട്.The post ഐജി ലക്ഷ്മണ് ശബരിമല ദര്ശനത്തിനും വ്യാപകമായി പണം വാങ്ങിയെന്ന് ആരോപണം first appeared on MalayalamExpressOnline.